Ο **Λιουμπομίρ (Λιούμπα) Ιβάνοβιτς** (Βελιγράδι, Βασίλειο της Σερβίας, 24 Φεβρουαρίου 1882 – Βελιγράδι, Βασίλειο της Γιουγκοσλαβίας, 23 Νοεμβρίου 1945) ήταν Σέρβος ζωγράφος, χαράκτης και σχεδιαστής. Θεωρείται ένας από τους πρώτους Σέρβους ιμπρεσιονιστές, αν και βρήκε τον τρόπο έκφρασης του με εικαστικά μέσα.

Βιογραφία
---------

Μετά την ολοκλήρωση της δευτεροβάθμιας εκπαίδευσης, ο Λιουμπομίρ Ιβάνοβιτς σπούδασε στη Σερβική Σχολή Σχεδίου και Ζωγραφικής του Κίριλ Κούτλικ και αργότερα στη Σχολή Τεχνών και Χειροτεχνίας των Μπέτα Βουκάνοβιτς και Ρίστο Βουκάνιβιτς στο Βελιγράδι. Το 1905 πήγε στο Μόναχο και γράφτηκε στην ιδιωτική σχολή ζωγραφικής του Άντον Άζμπε και την ίδια χρονιά στο Kunstgewerbeschule. 

Μετά την επιστροφή του στην πατρίδα, του διορίστηκε πρώτα δάσκαλος σε γυμνάσιο. Όταν άρχισε ο Α΄ Παγκόσμιος Πόλεμος, ο Ιβάνοβιτς κινητοποιήθηκε, αλλά λόγω της κακής υγείας του, έγινε βοηθητικός σε νοσοκομείο. Έμεινε με τον σερβικό στρατό κατά το μεγαλύτερο μέρος της υποχώρησης η οποία σταμάτησε στο Πρίζρεν στα τέλη του 1915. Μετά από αυτό, ο Ιβάνοβιτς επέστρεψε στο Βελιγράδι. Δεν αποτελεί έκπληξη το γεγονός ότι είχε λίγο χρόνο να ζωγραφίσει σε μια εποχή κατοχής. Υπήρχε πάντα η ανησυχία να κατηγορηθεί κάποιος για κατασκοπεία. Τα ζωγραφικά έργα τα οποία έκανε εν καιρώ πολέμου αποτελούνται από σκηνές που δεν έχουν σχέση με τον πόλεμο. Κατάφερε, ωστόσο, να δημιουργήσει μερικά έργα, ένα γραμμικό σχέδιο με τίτλο "Πτήση" (*Beg*) το 1915, το οποίο αποτυπώνει τη στιγμή κατά την οποία ο στρατός υποχωρούσε, και έναν εξίσου ισχυρό έργο με τον τίτλο "Πεσμένος στρατιώτης" από την ίδια δημιουργική του περίοδο. 

Μετά τον πόλεμο, ο Ιβάνοβιτς έγινε καθηγητής σχεδίου στη Σχολή Τεχνών και Χειροτεχνίας στο Βελιγράδι. Το 1922 έγινε μέλος της Σερβικής Βασιλικής Ακαδημίας (η οποία αργότερα μετονομάστηκε σε Σερβική Ακαδημία Επιστημών και Τεχνών).

Ο Ιβάνοβιτς ταξίδεψε στη χώρα του και στο εξωτερικό μαζί με έναν άλλο καλλιτέχνη, τον ζωγράφο και χαράκτη Βάσα Πομόρισατς, και δημιούργησε σχέδια τα οποία δημοσιεύτηκαν σε πολλά ειδικά επεξεργασμένα άλμπουμ. Ήταν μέλος της ομάδας καλλιτεχνών Lada.

Από το 1940 έως το 1945, ήταν καθηγητής γραφικών και χαρακτικής πλήρους απασχόλησης στην Ακαδημία Καλών Τεχνών του Βελιγραδίου.

Έργα
----

Έργα του Ιβάνοβιτς βρίσκονται σε αίθουσες τέχνης και μουσεία σε όλη τη χώρα. Επίσης, μέρος του έργο του Ιβάνοβιτς βρίσκεται και στη συλλογή του Μίλαν Γιοβάνοβιτς Στογιμίροβιτς, ο οποίος κληροδότησε έναν τεράστιο αριθμό από πίνακες, σκίτσα και αντικείμενα στο Τμήμα Τέχνης του Μουσείου στο Σμεντέρεβο.

Παραπομπές
----------

1. 1 2  en.isabart.org/person/86131. Ανακτήθηκε στις 9  Οκτωβρίου 2017.
2. 1 2 3 4 5 6 7  (Γερμανικά) *Catalog of the German National Library*. 1017832560. Ανακτήθηκε στις 10  Ιουνίου 2020.
3. 1 2  *The Fine Art Archive*. cs.isabart.org/person/86131. Ανακτήθηκε στις 1  Απριλίου 2021.
4. ↑  Muzej--Beograd, Narodni (1970). «National Museum Beograd: Guidebook».
5. ↑  «Archived copy». *www.mgb.org.rs*. Αρχειοθετήθηκε από το πρωτότυπο στις 3 Σεπτεμβρίου 2011. Ανακτήθηκε στις 12 Ιανουαρίου 2022.
6. ↑  Roshwald, Aviel· Stites, Richard (14 Φεβρουαρίου 2002). *European Culture in the Great War: The Arts, Entertainment and Propaganda, 1914-1918*. ISBN 9780521013246.
7. ↑  «Archived copy». *www.mgb.org.rs*. Αρχειοθετήθηκε από το πρωτότυπο στις 3 Σεπτεμβρίου 2011. Ανακτήθηκε στις 12 Ιανουαρίου 2022.
8. ↑  *The Legacy of Milan Jovanovic Stojimirovic in the Art Department of the Museum in Smederevo*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λιουμπομίρ Ιβάνοβιτς** |

* Mgb.org.rs
* Arte.rs

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 52917294
* LCCN: n00033163
* ISNI: 0000 0000 1946 5001
* GND: 1017832560
* NKC: jx20120815002

 |

 |